रणवीर सिंह ने शेयर किया वीडियो, राम चरण और तृषा कृष्णन भी नजर आए
Deepika Padukone Files Husband Missing Complaint - where Is ranveer Singh ?. रणवीर सिंह, दीपिका पादुकोण, राम चरण और तृषा कृष्णन पहली बार किसी प्रोजेक्ट में साथ नजर आ रहे हैं। हालांकि, अभी तक यह कन्फर्म नहीं है कि यह एक ऐड है या फिर फिल्म।
रणवीर सिंह, दीपिका पादुकोण, राम चरण और तृषा कृष्णन पहली बार किसी प्रोजेक्ट में साथ नजर आ रहे हैं। हालांकि, अभी तक यह कन्फर्म नहीं है कि यह एक ऐड है या फिर फिल्म।
रविवार को रणवीर सिंह ने अपने इंस्टाग्राम अकाउंट पर एक वीडियो शेयर किया जो किसी ब्रांड के सिनेमैटिक एड जैसा लग रहा है। इस वीडियो में जहां दीपिका अपने मिसिंग हसबैंड को ढूंढ रही हैं, वहीं रणवीर एक डिटेक्टिव एजेंट के रोल में नजर आ रहे हैं। दोनों के अलावा इस वीडियो में राम चरण और तृषा कृष्णन भी नजर आ रहे हैं।
मिसिंग कंप्लेंट लिखवा रही हैं दीपिका
वीडियो की शुरुआत दीपिका पादुकोण से होती है जो पुलिस स्टेशन में अपने पति की मिसिंग कंप्लेंट लिखवा रही हैं। वहीं दूसरी तरफ रणवीर सिंह किसी गुमशुदा की तलाश करते हुए नजर आ रहे हैं।
इसी बीच वेब सीरीज ‘द फैमिली मैन’ के चेल्लम सर भी नजर आते हैं। राम चरण भी एक आदमी का पीछा करते हुए नजर आते हैं। वीडियो के अंत में तृषा पुलिस स्टेशन के बाहर खड़ी किसी का इंतजार करती नजर आती हैं।
एक्साइटेड हुए फैंस
इसी वीडियो को देखने के बाद फैंस उममीद जता रहे हैं कि यह एक फिल्म होगी। एक यूजर ने कमेंट किया, ‘प्लीज कोई कह दो कि यह एक ऐड नहीं है।’ वहीं एक यूजर ने लिखा, ‘आप लोगों का साथ में एक भी सीन नहीं है पर फिर भी आपकी केमिस्ट्री रणवीर-आलिया से बेहतर है।’
वर्क फ्रंट की बात करें तो रणवीर की अगली फिल्म ‘रॉकी और रानी की प्रेम कहानी’ है। यह फिल्म 28 जुलाई को रिलीज होगी।